Μάικλ Κόουλ

Ο Μάικλ Σιν Κούλθαρντ (Michael Sean Coulthard, 8 Δεκεμβρίου 1968) είναι ένας Αμερικανός σχολιαστής αγώνων επαγγελματικής πάλης και περιστασιακός επαγγελματίας παλαιστής. Είναι επίσης πρώην δημοσιογράφος ειδήσεων και αυτή την περίοδο έχει συμβόλαιο σχολιαστή με το WWE.

Καριέρα
Δημοσιογραφία
Ξεκίνησε την καριέρα του ως δημοσιογράφος σε ένα ραδιόφωνο στις Ηνωμένες Πολιτείες της Αμερικής. Από το 1988 έως και το 1996, κάλυψε πολύ σημαντικά γεγονότα των Η.Π.Α., όπως καμπάνιες του Μπιλ Κλίντον και του Μάικλ Δουκάκης, ενώ έκανε ρεπορτάζ και στον πόλεμο στην Γιουγκοσλαβία.

WWE
Από το 1997 συνεργάζεται με το WWE. Ξεκίνησε ως δημοσιογράφος στα παρασκήνια την περίοδο 1997-1999, στο τηλεοπτικό πρόγραμμα Raw. Από το 2000 ως το 2008 ήταν σχολιαστής στο τηλεοπτικό πρόγραμμα SmackDown. Από το 2009 έως και σήμερα είναι σχολιαστής στο Raw. Εκτός από χρέη σχολιαστή, από το 2008 συμμετέχει και σε διάφορα σενάρια, ενώ έχει αγωνιστεί ως παλαιστής σε ορισμένες περιπτώσεις.

Πηγές
 Προφίλ στο IMDb.com
 Προφίλ στο THQ.com
 Προφίλ στο WWE.com

Κατηγορία:Επαγγελματίες παλαιστές